OR จับมือ “ลาซาด้า-แฟลช” ร่วมแคมเปญ 10.10 แจกโค้ดส่วนลดส่งพัสดุผ่านตู้ BOXSI
OR จับมือพันธมิตร Lazada และ Flash Express ร่วมแคมเปญ 10.10 เอาใจสายช้อปแจกโค้ดส่วนลดส่งพัสดุผ่านตู้ BOXSI ตลอด 3 เดือน
OR จับมือพันธมิตร Lazada และ Flash Express ร่วมแคมเปญ 10.10 เอาใจสายช้อปแจกโค้ดส่วนลดส่งพัสดุผ่านตู้ BOXSI ตลอด 3 เดือน
11 ต.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR ร่วมกับ “Lazada” และ “Flash Express” จัดโปรโมชั่น 10.10 แจกโค้ดส่วนลดส่งพัสดุผ่านตู้ BOXSI ตลอด 3 เดือน ตั้งแต่วันที่ 10 ตุลาคม 2565 – 31 ธันวาคม 2565 เมื่อช้อปผ่านแอปฯ “Lazada” และเลือกรับสินค้าผ่านตู้อัจฉริยะ BOXSI รับทันทีคูปองส่วนลด 100 บาท (จำกัด 100 สิทธิ์ สำหรับลูกค้า 100 คนแรก ในการสั่งซื้อในครั้งถัดไป)
นอกจากนี้ลูกค้าสามารถรับคูปองส่วนลดได้อีกตามจำนวนการสั่งสินค้าที่กำหนด สั่งสินค้าครบ 1 ครั้ง รับคูปองมูลค่า 50 บาท สำหรับสั่งซื้อในครั้งถัดไป สะสมการสั่งซื้อตามจำนวนครบสูงสุด 15 ครั้ง รับคูปองส่วนลดมูลค่าถึง 150 บาท (ตลอดแคมเปญรวม 1,300 สิทธิ์) และสำหรับลูกค้า “Flash Express” ใช้บริการส่งพัสดุ และโปรโมชั่นจาก “ตู้อัจฉริยะ BOXSI” ฝากของที่ตู้ทุกสาขา ตลอด 3 เดือน เพียงกดโค้ดส่วนลดประจำเดือน BOXSIOCT, BOXSINOV และ BOXSIDEC ในแต่ละเดือน รับส่วนลดมูลค่า 50 บาท/ครั้ง (เดือนละ 500 สิทธิ์หรือจนกว่าสิทธิ์จะหมด) โดยลูกค้าสามารถกรอกโค้ดได้ 1 ครั้ง/เดือน/หมายเลขโทรศัพท์ โดยสามารถตรวจสอบรายละเอียดโปรโมชั่นได้ที่ www.boxsi.net
นายสมยศ คงประเวช รองประธานเจ้าหน้าที่บริหารด้านธุรกิจไลฟ์สไตล์ OR เปิดเผยว่า OR ได้จัดแคมเปญ 10.10 ขึ้นเพื่อส่งเสริมการเติบโตของธุรกิจซื้อขายสินค้าออนไลน์ และรูปแบบการดำเนินธุรกิจแบบออนไลน์-ออฟไลน์ ผ่านบริการ BOXSI ตู้ล็อคเกอร์อัจฉริยะ รับ ฝาก ส่ง ครบจบในตู้เดียว บริการใหม่ของ OR ที่เหมาะสมกับไลฟ์สไตล์ปัจจุบันตอบโจทย์กลุ่มลูกค้าที่ต้องการความสะดวก รวดเร็ว ให้ความเป็นส่วนตัว และปลอดภัย ห่างไกล COVID-19 พร้อมรับส่งพัสดุได้ตลอด 24 ชั่วโมง ด้วยจุดบริการจำนวน 28 สาขา
โดย OR ได้จับมือพันธมิตรทั้ง “Lazada” และ “Flash Express” มอบโค้ดส่วนลดพิเศษตลอดระยะเวลา 3 เดือน ถือเป็นโอกาสเติบโตทางธุรกิจในการขยายฐานลูกค้าร่วมกันจะได้สัมผัสประสบการณ์ทดลองใช้บริการส่งและฝากพัสดุผ่าน BOXSI อีกทั้งยังเป็นการอำนวยความสะดวกให้กับผู้บริโภคในการสร้างทางเลือกสำหรับการดำเนินชีวิตแบบครบวงจร เพื่อตอบโจทย์การใช้ชีวิตทุกรูปแบบซึ่งสอดคล้องกับพันธกิจหลักของ OR
เจมส์ มาร์แชนท์ ประธานเจ้าหน้าที่บริหารฝ่ายโลจิสติกส์ ลาซาด้า ประเทศไทย กล่าวว่า ความร่วมมือระหว่าง Lazada และ OR ในครั้งนี้ ช่วยให้ Lazada สามารถบริการนักช้อปได้อย่างครอบคลุมยิ่งขึ้น ผ่านบริการจุดรับพัสดุด้วยตนเองจุดใหม่ กับตู้ล็อคเกอร์อัจฉริยะ BOXSI ซึ่งนักช้อปสามารถเลือกจุดบริการรับพัสดุที่ใกล้ที่อยู่ในการจัดส่งได้ง่ายๆ บนแอปพลิเคชัน Lazada เป็นการเพิ่มทางเลือกในการรับสินค้ามากขึ้น อีกทั้งเป็นการเพิ่มประสบการณ์การช้อปให้ง่าย สะดวก ปลอดภัย สอดคล้องกับความมุ่งมั่นของ Lazada ในการพัฒนาระบบโลจิสติกส์ที่มีประสิทธิภาพ เพื่อตอบโจทย์ความต้องการของนักช้อปได้เป็นอย่างดี
นางจรัสพักตร์ การปลื้มจิตต์ พาร์ทเนอร์กลุ่มธุรกิจแฟลช (Flash Group) กล่าวว่า ความร่วมมือในครั้งนี้ ถือเป็นการตอกย้ำภาพการเป็นผู้นำด้านบริการขนส่งพัสดุแบบครบวงจรอย่างแท้จริง โดยแฟลชสามารถตอบสนองไลฟ์สไตล์ของผู้บริโภคในภาพรวมตลาดได้เป็นอย่างดี สำหรับ “ตู้อัจฉริยะ BOXSI” ถือเป็นจุดรับ-ส่ง-ฝากของที่จะเข้ามาช่วยอำนวยความสะดวกให้แก่ลูกค้าได้ตลอด 24 ชั่วโมง เหมาะกับภาพรวมตลาดในปัจจุบันที่ E commerce มีการเติบโตอย่างต่อเนื่อง
สำหรับ Flash Express มีนโยบายการให้บริการเพื่อสนับสนุนด้านขนส่งในทุกรูปแบบที่จะสร้างให้เกิดความสะดวกสบายแก่ตลาดในภาพรวม โดย “ตู้อัจฉริยะ BOXSI” จะให้บริการจำนวน 28 สาขาทั่วพื้นที่กรุงเทพฯ ลูกค้าผู้ใช้บริการจึงมั่นใจได้ว่าโปรเจกต์นี้จะนำส่งพัสดุถึงปลายทางได้อย่างรวดเร็ว และปลอดภัย ภายใต้มาตรฐานขนส่งแบบมืออาชีพ